Document ID: 31994R1115

ΚΑΝΟΝΙΣΜΟΣ (ΕΚ) αριθ. 1115/94 ΤΗΣ ΕΠΙΤΡΟΠΗΣ της 16ης Μαΐου 1994 που προβλέπει τη χορήγηση της αντισταθμιστικής αποζημίωσης στις οργανώσεις παραγωγών για τους τόνους που παραδίδονται στη βιομηχανία κονσέρβας κατά τη διάρκεια της περιόδου από 1ης Απριλίου έως 30 Ιουνίου 1993
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως της αγοράς στον τομέα της αλιείας και της υδατοκαλλιέργειας (1), όπως τροποποιήθηκε τελευταία από τον κανονισμό (ΕΟΚ) αριθ. 1891/93 (2), και ιδίως το άρθρο 18 παράγραφος 8,
Εκτιμώντας:
ότι η αντισταθμιστική αποζημίωση που αναφέρεται στο άρθρο 18 του κανονισμού (ΕΟΚ) αριθ. 3759/92 χορηγείται υπό ορισμένους όρους στις οργανώσεις παραγωγών τόνων της Κοινότητας, για τις ποσότητες τόνου που παραδίδονται στη βιομηχανία της κονσέρβας κατά το ημερολογιακό τρίμηνο το οποίο αφορούν οι διαπιστώσεις τιμών, όταν ταυτόχρονα η μέση τρίμηνη τιμή στην κοινοτική αγορά και η τιμή "ελεύθερο στα σύνορα", προσαυξημένη ενδεχομένως κατά τον αντισταθμιστικό φόρο ο οποίος επεβλήθη, κυμαίνονται σε επίπεδο χαμηλότερο του 93 % της τιμής στην κοινοτική παραγωγή του εν λόγω προϊόντος-
ότι η ανάλυση της κατάστασης στην κοινοτική αγορά επέτρεψε να διαπιστωθεί ότι για όλα τα είδη του εν λόγω προϊόντος, κατά τη διάρκεια της περιόδου από 1ης Απριλίου έως 30 Ιουνίου 1993, τόσο η μέση τρίμηνη τιμή της αγοράς όσο και η τιμή ελεύθερου στα σύνορα που αναφέρονται στο άρθρο 18 του κανονισμού (ΕΟΚ) αριθ. 3759/92, εκυμαίνοντο σε επίπεδο χαμηλότερο από το 93 % της ισχύουσας τιμής στην κοινοτική παραγωγή που καθορίστηκε από τον κανονισμό (ΕΟΚ) αριθ. 351/93 της Επιτροπής (3), ο οποίος καθορίζει, για την περίοδο αλιείας 1993, τις τιμές στην κοινοτική παραγωγή των τόνων που προορίζονται για τη βιομηχανική παρασκευή προϊόντων που ανήκουν στον κωδικό ΣΟ 1604-
ότι οι επιλέξιμες ποσότητες για την αντισταθμιστική αποζημίωση κατά την έννοια του άρθρου 18 παράγραφος 2 του κανονισμού (ΕΟΚ) αριθ. 3759/92 δεν μπορούν να υπερβαίνουν σε καμία περίπτωση για το εν λόγω τρίμηνο τα όρια που αναφέρονται στην παράγραφο 4 του ίδιου άρθρου-
ότι οι ποσότητες που πωλήθηκαν και παραδόθηκαν κατά το εν λόγω τρίμηνο στη βιομηχανία κονσέρβας που έχει έδρα στο τελωνειακό έδαφος της Κοινότητας, είναι υψηλότερες αφενός στο σύνολό τους κατά 62,8 % των ποσοτήτων τόνου που χρησιμοποιήθηκαν από τη βιομηχανία κατά τη διάρκεια αυτού του τριμήνου και, αφετέρου, για τον τόνο μακρύπτερο από εκείνες που πωλήθηκαν και παραδόθηκαν κατά τη διάρκεια του ίδιου τριμήνου των τριών τελευταίων περιόδων αλιείας, και τον τόνο κιτρινόπτερο (και οι δύο παρουσιάσεις) από το 110 % εκείνων που πωλήθηκαν και παραδόθηκαν κατά τη διάρκεια του πρώτου τριμήνου των περιόδων αλιείας 1984 έως 1986- ότι οι ποσότητες αυτές υπερβαίνουν τα όρια που καθορίστηκαν στο άρθρο 18 παράγραφος 4 του κανονισμού (ΕΟΚ) αριθ. 3759/92 για το ραβδωτό τόνο και τον τόνο τον μεγαλόφθαλμο (πρώτη περίπτωση), για τον τόνο μακρύπτερο (δεύτερη περίπτωση), και για τον κιτρινόπτερο (τρίτη περίπτωση - δύο παρουσιάσεις) και πρέπει για τα προϊόντα αυτά να περιορισθεί ο συνολικός όγκος των ποσοτήτων που μπορούν να λάβουν την αποζημίωση και να καθοριστεί η κατανομή αυτών των ποσοτήτων μεταξύ των ενδιαφερομένων οργανώσεων παραγωγών, ανάλογα με την αντίστοιχη παραγωγή τους κατά τη διάρκεια του πρώτου τριμήνου των αλιευτικών περιόδων 1984 έως 1986-
ότι, ως εκ τούτου, πρέπει να αποφασιστεί να χορηγηθεί αντισταθμιστική αποζημίωση για την περίοδο από 1ης Απριλίου έως 30 Ιουνίου 1993 για τα εν λόγω προϊόντα-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Προϊόντων της Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η αντισταθμιστική αποζημίωση που αναφέρεται στο άρθρο 18 του κανονισμού (ΕΟΚ) αριθ. 3759/92 χορηγείται, για την περίοδο από 1ης Απριλίου έως 30 Ιουνίου 1993 για τα κατωτέρω προϊόντα:
"(σε Ecu/τόνο) Τόνος κιτρινόπτερος + 10 χιλιόγραμμα Τόνος κιτρινόπτερος 10 χιλιόγραμμα Τόνος ραβδωτός Τόνος μεγαλόφθαλμος Τόνος μακρύπτερος
Άρθρο 2
1. Ο συνολικός όγκος των ποσοτήτων που μπορούν να λάβουν την αποζημίωση περιορίζεται για καθένα από τα είδη ως εξής:
"(σε Ecu/τόνο) Τόνος κιτρινόπτερος (+ 10 χιλιόγραμμα) 27 Τόνος κιτρινόπτερος ( 10 χιλιόγραμμα) 2 Τόνος ραβδωτός 10 Τόνος μεγαλόφθαλμος 2 Τόνος μακρύπτερος
2. Η κατανομή του συνολικού όγκου μεταξύ των οργανώσεων παραγωγών ορίζεται στο παράρτημα.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Μαΐου 1994.

Labels: 2
17
19
7
6